open-index/open-wikipedia-markdown huggingface dataset:
פרספונה (סטרווינסקי)

**פֶּרְספוֹנֶה** (בצרפתית: **Perséphone**, ביוונית: **Περσεφόνη**) היא מלודרמה מוזיקלית לקריין, זמרים סולנים, מקהלה, רקדנים ותזמורת, למוזיקה מאת איגור סטרווינסקי ולברית מאת אנדרה ז'יד. 

היצירה בוצעה לראשונה באופרה של פריז ב-30 באפריל 1934 לצד הבלט "דיאנה ופואטייר" מאת ז'אק איבר. הבמאית הייתה אידה רובינשטיין שרקדה בעצמה עם להקת הבלט שלה ואף קריינה את תפקיד פרספונה. הטנור רנה מייזון שר את תפקיד  אומולפה.
 
היצירה בוצעה גם בתאטרו קולון בבואנוס איירס, בניצוח סטרווינסקי עצמו בשנת 1936, ואחר בריו דה ז'ניירו. ויקטוריה אוקאמפו, אינטלקטואלית חשובה מארגנטינה, הייתה נוכחת בבכורה בבואנוס איירס. הפקה מחודשת התקיימה בתיאטרון קולון ב-1995, עם צ'ינה זורילה בניצוח פדרו איגנסיו קלדרון.

גרסאות כוריאוגרפיות אחרות כוללות את אלה של ז'ורז' בלנשין, קורט יוס (1955), פרדריק אשטון (1961), ופינה באוש (1965). "פרספונה" של מרתה גרהאם מבוצע בליווי הסימפוניה בדו של סטרווינסקי.

## הקלטות
"פרספונה"  הוקלטה בניצוח סטרווינסקי עצמו עם ורה זורינה, וכן בניצוח אנדרה קלויטנס עם ניקולאי גדה, (1965, פריז), סר אנדרו דייוויס (עם פול גרובס, לונדון), מייקל טילסון תומאס (עם סטיוארט נייל, 1999, סן פרנסיסקו ואסה-פקה סאלונן (עם אנדרו סטייפלס, 2018, האופרה הפינית הלאומית).

## תפקידים בהצגת הבכורה
* אומולפה, טנור, רנה מייזון
* פרספונה, הבלרינה אידה רובינשטיין
* דמטר, הבלרינה קרקובסקה
* מרקוריוס, הרקדן אנטול וילצאק
* פלוטו, רקדן
* דמופון, רקדן

## תקציר עלילה
המלודרמה מספרת את סיפורה של האלה היווניה פרספונה בשלושה חלקים:
* **חטיפת פרספונה** (Perséphone ravie)
* **פרספונה בשאול** (Perséphone aux enfers)
* **תחיית פרספונה** (Perséphone renaissante)

## לקריאה נוספת

*Holden, Amanda (Ed.). *The New Penguin Opera Guide*. New York: Penguin Putnam, 2001.  
*Levitz, Tamara: *Modernist Mysteries: Perséphone*. Oxford and New York: Oxford University Press, 2012. 


## קישורים חיצוניים

*  יוטיוב, "פרספונה"
* אתר הפילהרמונית של לוס אנג'לס, על "פרספונה"

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:יצירות מאת סטרווינסקי
קטגוריה:בלט
סמיה סולוהו

**סמיה חסן סולוהו** (בסוואהילי: **Samia Hassan Suluhu**; נולדה ב-27 בינואר 1960, זנזיבר) היא פוליטיקאית טנזנית, המכהנת כנשיאת טנזניה השישית. סולהו היא האישה הראשונה שמכהנת בתפקיד הנשיאה בטנזניה והשנייה שעושה זאת בקהילייה המזרח-אפריקנית אחרי סילבי קיניגי.

## ביוגרפיה
סולוהו נולדה בזנזיבר. היא סיימה את לימודיה התיכוניים בשנת 1977 והחלה לעבוד. לאחר מכן, היא עברה מספר קורסים קצרים. בשנת 1986 סיימה את לימודיה במכון לניהול פיתוח באוניברסיטת מזומבה עם תעודה במינהל ציבורי.

בין השנים 1992–1994 למדה באוניברסיטת מנצ'סטר וסיימה תואר שני בכלכלה. בשנת 2015, היא סיימה את התואר השני בפיתוח כלכלי קהילתי באמצעות תוכנית משותפת בין האוניברסיטה הפתוחה בטנזניה לבין אוניברסיטת דרום ניו המפשייר.

## קריירה
לאחר לימודיה התיכוניים היא הועסקה במשרד התכנון והפיתוח כפקידה. עם סיום התואר במנהל ציבורי, היא הועסקה בפרויקט במימון תוכנית המזון העולמית.

בשנת 2000 החליטה להתמודד לתפקיד ציבורי. היא נבחרה כחברה בבית הנבחרים של זנזיבר ומאוחר יותר מונתה לשרה על ידי הנשיא אמאני קרומה. היא הייתה שרת האישה הבכירה היחידה בקבינט. היא נבחרה מחדש בשנת 2005 ומונתה מחדש לשרה בתיק אחר.

בשנת 2010 התמודדה לאספה הלאומית כשעמדה במחוז הבחירה הפרלמנטרי של מקונדוצ'י וזכתה ביותר מ-80% מהקולות. הנשיא ג'קאיה קיקווטה מינה אותה לשרת המדינה לענייני איחוד. בשנת 2014 נבחרה כסגנית יו"ר האספה המכוננת המוטלת על ניסוח החוקה החדשה במדינה.

ביולי 2015, נשיא טנזניה ג'ון מגופולי מינה אותה לסגניתו ובכך הפכה לאישה הראשונה בתפקיד זה.

מגופולי וסולוהו נבחרו מחדש לתקופת כהונה שנייה בת חמש שנים ב-28 באוקטובר 2020.

### נשיאת טנזניה
ב-17 במרץ 2021, בשל מותו של הנשיא מגופולי, הושבעה סולוהו לתפקיד נשיאת טנזניה ב-19 במרץ 2021. בעקבות השבעתה הפכה סולוהו לנשיאה השישית של טנזניה והאישה הראשונה המכהנת בתפקיד זה והיא אחת משתי נשים המכהנות כראשי מדינות באפריקה, לצד סאהלה–וורק זוודה המכהנת כנשיאת אתיופיה.

ממשלת סולוהו יזמה מאמצים לרסן את התפרצות מגפת הקורונה בטנזניה, בניגוד גמור לסקפטיות של הנגיף בתקופת כהונתו של מגופולי, והחליטה לחייב בבידוד במשך 14 יום למטיילים שנכנסים לטנזניה ממדינות בהן הייתה התפשטות של גרסאות חדשות של SARS-CoV-2. המבקרים הומלצו לחבוש מסכות פנים, לחטא את עצמם ולקיים כללי ריחוק חברתי. ממשלת סולוהו התירה לשגרירויות ולארגונים בינלאומיים אחרים לייבא חיסונים למדינה כדי לחסן אזרחים זרים בעבודתם השוטפת בטנזניה, בסיוע משרד הבריאות הטנזני.

בספטמבר 2021 אישרה סמיה סולוהו כי בכוונתה להתמודד לנשיאות בשנת 2025 
ב-27 באוגוסט  2025 ועדת הבחירות אישר את מועמדותו זמן קצר אחרי שמועמדות מנהיג האופוזיציה לוהגה מפינה נפסלה ולמפלגת האופוזיציה העיקרית צ'אדמה נאסר להשתתף בבחירות.
 
בשנת 2022 נכללה ברשימת טיים 100.

## חיים אישיים
בשנת 1978 נישאה סולוהו לחאפד אמיר, אגרונום בדימוס ולהם ארבעה ילדים. בתה מואנו חאפה אמיר (ילידת 1982), ילדתם השנייה של בני הזוג, היא חברה בבית הנבחרים בזנזיבר.

## קישורים חיצוניים

## הערות שוליים

קטגוריה:נשיאי טנזניה
קטגוריה:נשיאות
קטגוריה:בוגרות אוניברסיטת מנצ'סטר
קטגוריה:בוגרי אוניברסיטת מנצ'סטר
קטגוריה:אישים שהופיעו ברשימת טיים 100
קטגוריה:ילידות 1960
Dylan

**Dylan** (בעברית: **דִּילַן**) היא שפת תכנות מרובת פרדיגמות תכנות ששוחרה לראשונה בשנת 1992 ופותחה על ידי קבוצה שבראשה עמדה חברת אפל. Dylan כוללת תמיכה בתכנות פונקציונלי ומונחה עצמים, היא דינמית ורפלקטיבית, וכן מספקת מודל תכנותי המכוון ליצירת קוד מכונה יעיל. Dylan הושפעה מ-Scheme ומניבי Lisp אחרים, וכן ירשה את עקרון התכנות מונחה העצמים מ-Common Lisp Object System (בקיצור: CLOS) – מערכת העצמים של Common Lisp. מימושים מסוימים של Dylan נבנו על מערכות Lisp, אך על אף הדמיון בין התחביר של Dylan ל-Lisp, ל-Dylan יש תחביר שבאופן כללי מבוסס יותר על שפת התכנות ALGOL, מאשר תחביר תחילי של ניבי Lisp.

Dylan מציעה תכונות מתקדמות כגון ירושה מרובה (Multiple Inheritance), פולימורפיזם, Multiple dispatch, הגדרת שמות הפרמטרים לפעולה (named parameters). המטרה העיקרית של דילן היא להיות שפת תכנות דינמית שמתאימה היטב לפיתוח של תוכנות מסחריות. 

## היסטוריה
Dylan פותחה בראשית שנות ה-90 על ידי קבוצה שהובלה על ידי חברת אפל. מטרתה הראשונית של השפה הייתה לשמש במחשב כף היד של אפל, ניוטון, אך מימושי Dylan לא הגיעו לזמן ריצה יעיל מספיק, ולכן מחשבי ניוטון השתמשו לבסוף ב-C וב-NewtonScript, שפותחה על ידי וולטר סמית. אפל סיימה את מאמץ הפיתוח של Dylan בשנת 1995, על אף שהם הוציאו גרסה שאף הכילה סביבת פיתוח משולבת (IDE) מתקדמת. בנוסף לכך, חברת הטכנולוגיה הבריטית Harlequin שחררה סביבת פיתוח מסחרית של Dylan למערכת ההפעלה Windows מבית מיקרוסופט, ואוניברסיטת קרנגי מלון (Carnegie Mellon University) הוציאה מהדר בעל קוד פתוח בשביל מערכות Unix, שנקרא Gwyidion Dylan. ג'יימס ג'ואקין העניק לשפה את השם Dylan מצירוף המילים **DY**namic **LAN**guage.

## תחביר

## קישורים חיצוניים

* האתר Open Dylan

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:תוכנות שהושקו ב-1992
קטגוריה:שפות תכנות מונחות עצמים
קטגוריה:שפות תכנות פונקציונליות
קטגוריה:אפל
Riptide

"**Riptide**" (בעברית: "**גאות שוטפת**") הוא שיר של הזמר והיוצר האוסטרלי ואנס ג'וי. השיר יצא לאור לראשונה כסינגל מתוך המיני-אלבום, *God Loves You When You're Dancing*, ולאחר מכן הוא הופיע גם באלבום הבכורה של ג'וי, *Dream Your Life Away*. השיר נכתב על ידי ג'וי עצמו והופק על ידי ג'וי עצמו אדווין וואייט וג'ון קסטל.

## סוגה וביקורת
"Riptide" שיר אינדי פולק, אשר מבחינה לירית מתאר סיפור אהבה של נער מתבגר ומשלב מטפורות ואזכורים לתרבות הפופ. השיר זכה לביקורות חיוביות מטעם מבקרי המוזיקה, אשר שיבחו את מילותיו, הפקתו והשירה עצמה של ג'וי. בנוסף, הם ערכו השוואות למוזיקאים כמו פול קלי וג'ף באקלי.

## הצלחה מסחרית
השיר זכה להצלחה רבה ברחבי העולם. הוא הגיע למקום השישי באוסטרליה ולימים קיבל מעמד של 9 פלטינות במדינה על מכירות של 630 אלף עותקים במכירות משולבות ואף הגיע למקום הראשון במצעד שירי הרדיו של המדינה. בנוסף הוא גם הגיע למקום ה-12 במצעד סוף השנה האוסטרלי לשנת 2013 והמשיך להיכנס למצעד זה גם בשנת 2014. בשנת 2019 הוא הוכתר כשיר ה-14 המצליח ביותר באוסטרליה באותו עשור. בבריטניה השיר הגיע למקום ה-10 וזכה למעמד של שלוש פלטינות כאשר נמכר בלמעלה מ-1.8 מיליון עותקים במדינה במכירות משולבות ובנוסף גם הגיע למקום ה-42 במצעד סוף השנה הבריטי לשנת 2014 ולמקום ה-65 במצעד סוף העשור הבריטי.

גם בשאר אירופה השיר זכה להצלחה כאשר הגיע למקום ה-16 במצעד האירופאי הדיגיטלי. בארצות הברית השיר הגיע רק למקום ה-30 אך הוא הגיע למקום הראשון במצעד השירים האלטרנטיביים ונכון לשנת 2021, הוא זכאי לשש מעמדות פלטינה על מכירות של 6 מיליון עותקים במכירות משולבות. בנוסף הוא גם היה לשיר השני ששהה הכי הרבה שבועות במצעד האמריקאי כאשר שהה 43 שבועות במצעד. במצעד סוף השנה של שנת 2015 האמריקאי השיר הצליח להגיע למקום ה-71.

בקנדה השיר זכה להצלחה רבה גם כן, כאשר הגיע למעמד יהלום על מכירות של 800 אלף עותקים במכירות משולבות, והגיע למקום ה-13 במצעד הקנדי הרשמי ודורג שנתיים ברצינות במצעד סוף השנה הקנדי. בסך הכול השיר הצליח להגיע למעמד פלטינה או יותר ב-9 מדינות שונות ולמעמד זהב בעוד 6 מדינות נוספות. במאי 2015 השיר הוכרז כשיר ששהה הכי הרבה שבועות במצעד האוסטרלי כאשר שהה במצעד במשך 107 שבועות כשהוא שובר את השיא של ליידי גאגא עם השיר "Poker Face". סך הכול שהה השיר 120 שבועות במצעד. נכון לינואר 2018 השיר מכר 6 מיליון עותקים נקיים בכל העולם. באותו חודש נעשה מצעד כל הזמנים באוסטרליה, בו דורג השיר במקום ה-94.

## גרסאות כיסוי
טיילור סוויפט ביצעה גרסת כיסוי בשילוב פסנתר לשיר, במהלך הופעתה בלייב לאונג' ששודרה בחסות BBC רדיו 1 ב-9 באוקטובר 2014.

## מיקומי שיא

### מצעדי סוף שנה

### מצעדי עשור

## נתוני מכירות

## קישורים חיצוניים

## הערות שוליים

קטגוריה:שירים באנגלית
קטגוריה:שירי פלטינה מרובעת בממלכה המאוחדת
קטגוריה:שירי פלטינה מחומשת ומעלה באוסטרליה
קטגוריה:שירי יהלום בקנדה
כמעט מפורסמים (פודקאסט)

**"כמעט מפורסמים"** הוא פודקאסט תרבות פופולרית מבית רדיו תל אביב, שנערך ומוגש על ידי צליל הופמן ועדן יואל. "כמעט מפורסמים" עלה לראשונה ביולי 2019, ופרק או פרקים חדשים מוקלטים מדי שבוע ומועלים להאזנה באפליקציות השמע השונות. הפרקים אורכים בין 50 ל-90 דקות, ובמהלכם הופמן ויואל משוחחים ומנתחים סוגיות ואירועים מתרבות הפופ.

## רקע
הופמן ויואל סיפרו במהלך הפרקים כי את ההשראה לפודקאסט הם שאבו מ-"Who? Weekly" , פודקאסט ותיק בהגשת כותבֵי ומבקרי התרבות האמריקאים לינדזי וובר ובובי פינגר. בדומה לוובר ופינגר, גם הופמן ויואל הם עיתונאי תרבות המתמחים בתרבות פופ - הופמן עורכת את מאקו תרבות מזה ארבע שנים ויואל הוא סגן העורך שלה. השניים הכירו בחוג לספרות באוניברסיטת תל אביב ב-2013 והתחילו את דרכם המקצועית המשותפת ב-2017 כאשר הופמן הביאה את יואל לעבוד במאקו סלבס, אותו ערכה בשעתו.

בינואר 2021, "כמעט מפורסמים" הגיע למקום השני יחד עם "שיר אחד" בתחרות הפודקאסטים הטובים של השנה בתחום התרבות. התחרות נערכה במעריב אונליין ואת תוצאותיה קבעו המאזינים.

## פרקים
בכל שבוע המנחים דנים לעומק בסוגיות אקטואליות שהתרחשו בעולם הבידור. לרוב, מדובר באירועים ואנשים ישראליים. מלבד דיונים בחדשות הבידור והאופן בו הן מסוקרות בתקשורת, השניים גם נוהגים לשחק משחקים ולחוד חידונים. שמו של אחד המשחקים, **"מוכר או [[אבישג נגר]]"**, במהלכו צריכים השניים לקבוע אם אדם מסוים הוא מפורסם או לא, הפך לביטוי שגור בקרב המנחים והמאזינים.

פרקים שונים ב"כמעט מפורסמים" כוללים אורחים בעלי ניסיון וידע בתרבות הפופולרית. בין השאר התארחו בהסכת עורך מדור הרכילות של אתר מאקו, גיל לוסטיג, התסריטאי והעיתונאי איתמר רונאל והתסריטאי, המגיש ויוצר התוכן אהרון גבע. בדצמבר 2020, פצחו המנחים בקמפיין הומוריסטי למימון האירוח של כוכבת הריאליטי ליהיא גרינר בתוכנית. תוך שעות ספורות הסכום גויס וגרינר הגיעה להתארח בפרק מיוחד.

## קישורים חיצוניים
* 
* "כמעט מפורסמים" באתר רדיו תל אביב

## הערות שוליים

קטגוריה:פודקאסטים ישראליים
המופע של פטריק

**המופע של פטריק** (באנגלית: **The Patrick Star Show**) היא סדרת הנפשה אמריקאית הומוריסטית, שנוצרה על ידי קלאודיה ספינל. הסדרה מהווה ספין אוף שני לסדרה המונפשת "בובספוג מכנסמרובע", שעלתה לראשונה לשידור בשנת 1999. בסדרת הספין אוף מככב פטריק סטאר, חברו הטוב של בובספוג מכנסמרובע מהסדרה המקורית. הסדרה עלתה לראשונה ב-9 ביולי 2021 בערוץ ניקלודיאון בארצות הברית. בישראל הסדרה משודרת בערוץ ניקלודיאון ב-10 באפריל 2022, בדיבוב בעברית, הסדרה מדברת על העבר של פטריק סטאר מהסדרה בובספוג ועל כך שהוא חיפש עבודה ויצר מופע בשם "המופע של פטריק" הסדרה גם מראה את חבריו מהסדרה בובספוג מכנס מרובע, זו סדרה לדמות המשנה מבובספוג מכנס מרובע שבשונה מבובספוג היא הדמות המרכזית.

העונה הראשונה הסתיימה ב-25 ביולי 2023, ובישראל ב-26 בספטמבר 2023. העונה השנייה שודרה לראשונה ב-26 ביולי 2023 בארצות הברית והסתיימה ב-25 ביולי 2024 ובישראל בערוץ ניקלודיאון בדיבוב העברי ב-4 בפברואר 2024 והסתיימה ב-3 בספטמבר של אותה השנה. העונה השלישית שודרה לראשונה ב-29 ביולי 2024 בארצות הברית והסתיימה ב-24 בדצמבר של אותה השנה ובישראל בערוץ ניקלודיאון בדיבוב העברי ב-4 בספטמבר של אותה השנה. ב-18 באוקטובר 2024, הסדרה חודשה לעונה רביעית וחמישית. העונה הרביעית צפויה להיות משודרת ב-21 במרץ 2025 בארצות הברית.

## תקציר העלילה
פטריק סטאר מנחה תוכנית אירוח משלו, עם עזרה ממשפחתו.

## דמויות
* **[[פטריק סטאר]] (Patrick Star)** - כוכב ים ורוד, חברו הטוב ביותר של בובספוג.
* **ססיל סטאר (Cecil Star)** - אביו של פטריק וטיפש כמו פטריק או יותר.
* **באני סטאר (Bunny Star)** - אימו של פטריק. את דמותה מדבבת קרי סאמר.
* **סקווידינה סטאר (Squidina Star)** - אחותו הקטנה המאומצת של פטריק.
* **סבא פאט סטאר (GrandPat Star)** - סבו של פטריק. את דמותו מדבבת דנה סניידר. מאוהב בסבתא טנטקלס.
* **[[בובספוג מכנסמרובע (דמות)|בובספוג  מכנסמרובע]] (SpongeBob SquarePants)** - חברו הטוב ביותר של פטריק. עוזר לו במופע.
* **[[סקווידוויד|סקווידוויד טנטקלס]]** - נער עיתונים. נכדה של סבתא טנטקלס. שונא את משפחת סטאר 
* **סבתא טנטקלס** - סבתו של סקווידוויד. שונאת את משפחת סטאר. מאוהבת בסבא פאט.

## מדבבים
הדיבוב העברי בוים על ידי תומר שביט והופק על ידי עינבר שטגר עזרא.

## סקירת סדרה

## פרקים
### עונה 1

### עונה 2

### עונה 3

### עונה 4

### עונה 5

## הפקה
באוגוסט 2020, ניקלודיאון הכריזה שסדרת ספין אוף של "בובספוג מכנסמרובע" בכיכובו של פטריק סטאר נמצאת בתהליך פיתוח. הסדרה חודשה לעונה שנייה ב-2022 שתכיל 13 פרקים. הסדרה חודשה לעונה שלישית, רביעית וגם חמישית.

## הפצה
במרץ 2021, הוכרז שניקלודיאון הזמינה 13 פרקים לסדרה, והיא תעלה לשידור בקיץ 2021.

## קישורים חיצוניים

* 

## הערות שוליים

קטגוריה:סדרות הנפשה אמריקאיות
קטגוריה:בובספוג מכנסמרובע
קטגוריה:סדרות טלוויזיה אמריקאיות לילדים
קטגוריה:ניקלודיאון: תוכניות וסדרות
קטגוריה:סדרות ספין-אוף אמריקאיות
קטגוריה:סדרות טלוויזיה אמריקאיות שעלו לשידור בשנת 2021
יפן הוט 100

שמאל|ממוזער|250x250px|לוגו מגזין הבילבורד
**מצעד יפן הוט 100** () הוא מצעד פזמונים יפני שבועי שמופק, בדומה לבילבורד הוט 100, על ידי מגזין הבילבורד. המצעד מתפרסם באופן רשמי באתר המגזין.

השיר הראשון שניצב בראש המצעד הוא "Step and Go" של להקת "ארשי" בגיליון מספר 3, שיצא לאור במרץ 2008. להקת AKB48 נחשבת לאמן בעל המספר הרב ביותר של שירים שהגיעו לצמרת המצעד, עם 43 שירים. ביוני 2015, מגזין הבילבורד פרסם את המצעד היפני השבועי לאלבומים.

## סטטיסטיקות
### השירים שנשארו הכי הרבה זמן במקום הראשון

## קישורים חיצוניים
* 

## הערות שוליים

קטגוריה:מצעדי הבילבורד
קטגוריה:מצעדי מוזיקה יפניים
מוחמד-ג'וואד באהונר

**מוחמד-ג'וואד באהונר** (בפרסית: **محمدجواد باهنر**; 5 בספטמבר 1933 – 30 באוגוסט 1981) היה פוליטיקאי איראני שכיהן כראש ממשלת איראן בין 4 באוגוסט 1981 ל-30 באוגוסט 1981. קודם לכן כיהן כשר התרבות וההדרכה האסלאמית תחת ממשלתו של מוחמד עלי רג'אי, והיה בתפקיד זה ממרץ 1981 עד אוגוסט 1981, אז נרצח על ידי המוג'אהדין ח'לק. באותו פיגוע התנקשו גם בחייהם של הנשיא מוחמד עלי רג'אי ושרים אחרים בממשלתו

בהונאר היה ממייסדי מפלגת הרפובליקה האסלאמית ואף היה חבר במועצת המומחים האיראנית.

## ביוגרפיה
ג'וואד בהונאר נולד ב-1933 בכרמאן שבמדינה האימפריאלית של איראן. אביו היה סוחר פשוט שהחזיק בחנות בכרמאן. לג'וואד בהונאר היה אח בכור וחמישה אחים צעירים ממנו.

ב-1953 הוא נסע לסמינר שבקום ושם השתתף בשיעור של רוחאללה ח'ומייני, שלימים יהפוך למנהיג העליון של איראן. בהונאר סיים תואר דוקטורט באוניברסיטת טהראן ואף היה חבר בסגל של האוניברסיטה. במסגרת עבודתו שם העביר שיעורי דת ותאולוגיה אסלאמית.

בהונאר היה ממתנגדי השאה מוחמד רזא שאה פהלווי ואף הפגין נגדו כמה פעמים. בעקבות פעילות זו הוא נכלא לראשונה ב-1963, מכיוון שלקח חלק במחאה נגד המהפכה הלבנה אותה קידם השאה פהלווי. הוא שוחרר מיד לאחר מכן, אך תוך שנה נכלא בשנית. ב-1975 נכלא בפעם השלישית.

לאחר שחרורו ב-1975 חדל באהונר לעסוק באקטיביזם עד המהפכה האיראנית שבעקבותיה יצא השאה לגלות בינתיים, ובמקומו עלה לשלטון ח'ומייני, שהפך תוך זמן קצר למנהיג העליון של איראן. בהונאר היה בינתיים חלק מהצוות שאכלס את המשרד לתרבות והכוונה אסלאמית. עם הזמן הועלה לתפקידי צמרת וכבר ב-1981 היה אחראי על הצנזורה באיראן, שבמסגרתה צונזר כל כלי תקשורת שלא אושר על ידי צוות מנהיגים מוסלמים. מלבד זאת, בהונאר "טיהר" כל השפעה של גורמים חילוניים באוניברסיטאות איראניות. יחד עם מוחמד עלי רג'אי טיהרו השניים את האוניברסיטאות האיראניות לא רק מהשפעות של גורמים חילוניים אלא מהשפעות אמריקניות ואירופיות.

באהונר היה ממקימי מפלגת הרפובליקה האסלאמית, יחד עם מוחמד בהשתי, ועלי ח'אמנאי.

לאחר ההתנקשות במוחמד בהשתי, שהתרחשה ב-28 ביוני 1981, מונה בהונאר למזכיר הכללי של מפלגת הרפובליקה האסלאמית. הוא כיהן כשר התרבות וההדרכה האסלאמית וזאת עם בחירתו של מוחמד עלי רג'אי לנשיאה השני של איראן, ב־5 באוגוסט 1981. עלי רג'אי בחר בבהונאר לכהן כראש ממשלתו.

בהונאר נרצח ביחד עם רג'אי וחברים נוספים במפלגה הרפובליקנית האסלאמית. הפיגוע התרחש לאחר שהארגון המחתרתי מוג'אהדין ח'לק הטמין מטעני חבלה במשרדי המפלגה שבטהראן. הפיצוץ ב-30 באוגוסט 1981 גרם לרציחתם של כל יושבי המשרדים, בהם בהונאר.

## קישורים חיצוניים

* 
* 
## הערות שוליים

קטגוריה:שרי ממשלת איראן
קטגוריה:ראשי ממשלת איראן
קטגוריה:קורבנות רציחות פוליטיות באיראן
קטגוריה:מנהיגים שנרצחו
קטגוריה:איראנים שנולדו ב-1933
קטגוריה:איראנים שנפטרו ב-1981
קרי בלאקשיר

**קרי בלאקשיר ג'וניור** (באנגלית: ****; נולד ב-28 בינואר 1997) הוא כדורסלן אמריקאי, המשחק בעמדת הפאוור פורוורד והסנטר בגלאטסראיי.

## קריירת תיכונים ומכללות
אביו של בלאקשיר, קרי בלאקשיר האב, שיחק באוניברסיטת סטטסון, שם הגיע למקום השני בקלעי כל הזמנים של המכללה ונבחר לשחקן העונה בשנתו האחרונה. אימו, למיליה פורד בלאקשיר, שיחקה גם היא כדורסל וסיימה שלישית בריבאונדים בכל הזמנים של קבוצת הנשים של אוניברסיטת סטטסון. בלאקשיר הלך בעקבות הקריירה של אביו ברחבי אירופה שם שיחק בקבוצות עד שהגיע לתיכון במיינארד אוונס שבעיר הולדתו באורלנדו שבפלורידה. בלאקשיר דורג בארבעה כוכבים במחזור 2015 של התיכונים על פי יכולתו, ודורג על ידי 247Sports בתור הפאוור פורוורד ה-25 בטיבו במחזור זה וכשחקן ה-88 בטיבו מכל העמדות.

בעונתו הראשונה במכללת וירג'יניה טק, בלאקשיר עלה מהספסל וקלע 6.2 נקודות בממוצע למשחק. בעקבות פציעה של בלאקשיר בכף הרגל, הוא נאלץ לפספס את כל העונה השנייה שלו במכללה. הוא חזר עונה לאחר מכן והעמיד ממוצעים של 12.5 נקודות ו-5.9 ריבאונדים למשחק.

ב-30 בינואר 2019, לאחר שחברו לקבוצה, ג'סטין רובינסון, נפצע ברגלו, בלאקשיר חיפה על חסרונו וקלע 29 נקודות והוריד 9 ריבאונדים בניצחון על אוניברסיטת פיטסבורג. בעונתו השלישית, רשם בלאקשיר ממוצעים של 14.9 נקודות, 7.5 ריבאונדים ו-2.4 אסיסטים למשחק, כשהוא קולע ב-50.8 אחוזים מהשדה ו-33.3 אחוזים לשלוש. בעקבות יכולתו נבחר בלאקשיר לחמישייה הראשונה של העונה בליגה. בלאקשיר הוביל את וירג'יניה טק לטורניר אליפות המכללות, וקלע 18 נקודות, הוריד 16 ריבאונדים, מסר 5 אסיסטים וחסם פעמיים בהפסד לאוניברסיטת דיוק. בתום העונה הודיע בלאקשיר על התמודדותו לדראפט ה-NBA 2019, אך זמן קצר לאחר מכן הודיע כי הוא מסיר את התמודדותו וימשיך עונה נוספת במכללות. ב-26 ביוני 2019, הודיע בלאשקיר שיעבור לאוניברסיטת פלורידה.

במשחקו הראשון במכללה, קלע בלאשיר 20 נקודות והוריד 10 ריבאונדים בניצחון מכללתו 59–74 על אוניברסיטת פלורידה הצפונית. ב-4 בינואר 2020, בלאקשיר קלע 24 נקודות והוריד 16 ריבאונדים בניצחון 98–104 על אוניברסיטת אלבמה לאחר שתי הארכות, במהלכה פלורידה חזרה מפיגור 21 נקודות, מה שהיה לקאמבק הגדול ביותר בתולדות המכללות. במהלך המשחק האחרון של העונה מול אוניברסיטת קנטקי, פרק בלאקשיר את כף ידו השמאלית. בעונתו האחרונה במכללות, הוא העמיד ממוצעים של 12.8 נקודות ו-7.5 ריבאונדים בממוצע למשחק, ונבחר לחמישייה השנייה של העונה.

## קריירה מקצועית
ב-9 באוגוסט 2020, לאחר שלא נבחר בדראפט ה-NBA, חתם בלאקשיר בהפועל גלבוע גליל מהליגה הישראלית.בשנת 2021 עבר לשחק בקבוצת גלאטסראיי בטורקיה.

## קישורים חיצוניים

## הערות שוליים

קטגוריה:אמריקאים ילידי פלורידה
קטגוריה:אורלנדו: אישים
קטגוריה:בוגרי אוניברסיטת פלורידה
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני וירג'יניה טק
קטגוריה:כדורסלני אוניברסיטת פלורידה
קטגוריה:כדורסלני הפועל גלבוע גליל
קטגוריה:כדורסלני גלאטסראיי
קטגוריה:פלורידה: כדורסלנים
קטגוריה:אמריקאים שנולדו ב-1997
טנארונגה

[שמאל|ממוזער|300x300 פיקסלים| מפת [אטול טנארונגה]]
**טנארונגה** או **טנאניה**, לפני כן **נארונגה** ובעבר **האי מינטו** (באנגלית: **Tenarunga**, **Tenania**, **Narunga** ו-**Minto Island**) הוא אטול נמוך, מיוער ולא מיושב בקבוצת אקטון בחלק הדרום-מזרחי של איי טואמוטו בפולינזיה הצרפתית. זהו חלק מאיי גמבייה מבחינת הממשל.

## גאוגרפיה
טנארונגה ממוקם 15 קילומטרים צפונית-מערבית למאטוריוואבו, 6 קילומטרים מערבית לוואהנגה ו-1,375 קילומטרים דרום-מזרחית לטהיטי. יש לו שטח אדמה של 2.3 קמ"ר ושטח כולל (כולל הלגונה) של 5 קמ"ר. ישנם כמה בניינים ומזח הממוקמים בצד הצפון-מזרחי של האי, המצביע על מגורים קודמים או עונתיים.

הלגונה של האטול אינה נגישה מהים.

## היסטוריה
התצפית המתועדת הראשונה של אטול זה נעשתה במהלך המסע הספרדי של הנווט הפורטוגלי פדרו פרננדש דה קיירוש ב-5 בפברואר 1606 בשם Las Cuatro Coronadas ("ארבעת העטורים"), עם זאת, תצפיות אלה לא תועדו במלואן. ככזו, הגישה החד-משמעית הראשונה לאי נעשתה ב-14 במרץ 1828 על ידי החוקר יו קאמינג באונייתו ה-Discoverer שהנהיג סמואל גרימווד. הביקור הבא היה בשנת 1833 על ידי הנווט תומאס אבריל על ספינת הסוחר שלו Amphitrite ושוב בשנת 1837 על ידי לורד אדוארד ראסל, מפקד ה-HMS Actaeon, השם שניתן לקבוצה. בעבר הוא היה בבעלות אדם בשם קפטן ניקולס, אך הוא נפדה בשנת 1934.

## פלורה ופאונה
האי הוא ביתם של מינים נדירים רבים, כולל הביצנית הפולינזית.

## ראו גם
* מאטוריוואבו
* טנאררו
* וואהנגה
* קבוצת אקטון
* אי בודד

## לקריאה נוספת
* Sailing Directions, Pub 126, "Pacific Islands" NIMA 2002; page-12

## קישורים חיצוניים

* רשימת אטולים 
* גוגל מפות
* שימור האי: פרויקט השיקום של ארכיפלג אקטאון וגמבייה

## הערות שוליים

קטגוריה:אטולים באוקיינוס השקט
קטגוריה:פולינזיה הצרפתית
קטגוריה:צרפת: איים לא מיושבים
חלל (אדריכלות)

ממוזער|250px|חלל הקומה הראשונה בתחנה המרכזית החדשה של תל אביב
**חלל** הוא המרחב שנמצא בין אלמנטים מבניים ואחרים, בין אם בתוך מבנה ובין אם מחוצה לו, והוא אחד מיסודות העיצוב באדריכלות. עיצובים אדריכליים נוצרים על ידי תיחום החלל ויצירה של חללי משנה. עיצוב החלל עצמו נעשה על ידי מבנים, צורות, גאומטריה, צבעים ותאורה.

## קישורים חיצוניים

* 
* 

## הערות שוליים

קטגוריה:עיצוב
Love Goes: Live at Abbey Road Studios

***Love Goes: Live at Abbey Road Studios*** (בעברית: **אהבה הולכת: הופעה חיה אולפני אבי רוד**) הוא אלבום ההופעה השלישי של הזמר/ת האנגלי/ת סם סמית'. האלבום יצא לאור ב-19 במרץ 2021, על ידי חברת התקליטים קפיטול רקורדס. הוא מתבסס על אלבום האולפן השלישי של סמית', *[[Love Goes]]*.

## רקע והכרזה
בשל מגפת הקורונה, *Love Goes: Live at Abbey Road Studios* כולל את ההופעה החיה היחידה שסמית' ביצע/ה בשנת 2020. ההופעה הוקלטה ביחד עם נגנים באולפני אבי רוד שבלונדון. אלבום ההופעה כולל גרסת כיסוי לשיר "Time After Time" של הזמרת סינדי לאופר.

## רשימת רצועות

### הערות
* רצועה 1, "Young" נכללת במהדורה הפיזית בלבד ואינה נכללת במהדורה הדיגיטלית.

## היסטוריית יציאות לאור

## קישורים חיצוניים

## הערות שוליים

קטגוריה:אלבומי סם סמית'
קטגוריה:אלבומים שהוקלטו באולפני אבי רוד
קטגוריה:אלבומי חברת קפיטול רקורדס
השרפה באדירנה (1905)

**ה[[שרפה]] ב[[אדירנה]]** (בטורקית: **1905 Edirne Yangını**) הייתה שרפה שפרצה ב־2 בספטמבר 1905, נמשכה 16 שעות והחריבה את רובע קאלייצ'י (בטורקית: Kaleiçi) בו התרכזה הקהילה היהודית בעיר. השרפה החריבה את כל 13 בתי הכנסת של הקהילה, ישיבה, תלמודי תורה, מוסדות ציבור, חנויות ובתי מגורים רבים.

## רקע

תיעוד לקהילה יהודית מאורגנת קיים מהמאה ה-6 עת שלט בעיר הקיסר הביזנטי יוסטיניאנוס הראשון. לאחר גירוש ספרד הגיעו לשטחי האימפריה העות'מאנית עשרות אלפי יהודים מקהל המגורשים, וחלקם התיישבו באדירנה. תהליך שקיעתה של האימפריה העות'מאנית הוביל למלחמות אזוריות ואבדן שטחים באירופה. חלק מבני הקהילות היהודיות באימפריה העות'מאנית, אשר לאורך שנים נחשבו למיעוט תורם ונאמן לסולטאן, וזכו ליחס אוהד מהשלטונות יחסית לקהילות הנוצריות, העדיפו או אולצו לעזוב ביחד עם הצבא העות'מאני. כך לאחר המהפכה הסרבית ולאחר המלחמה העות'מאנית-רוסית (1877–1878). וכך, בראשית המאה ה-20 גדלה הקהילה היהודית בעיר לכדי 24,000 נפשות שנחלקו ל-13 קהלי מתפללים אשר רובם התגוררו ברובע קאלייצ'י. ברובע שכנו 13 בתי הכנסת המרכזיים של הקהילה: קהל גדול פורטוגל, קהל אראגון, קהל אלמאן (צאצאי מגורשי בוואריה - נוסח אשכנז), קהל איבורה, קהל קטלוניה, קהל גירוש, קהל פוליה, קהל איסתאנבול, קהל טולדו, קהל איטליה, קהל סיציליה, קהל בּוּדוֹן (בודה בהונגריה) וקהל מאיור.

## השרפה ונזקיה
השרפה פרצה ברובע העתיק קאלייצ'י אשר התאפיין בריבוי מבני עץ, רחובות צרים וצפופים אשר הקשו מאוד על פעולות כיבוי האש וסמיכות המבנים סייעה לאש להתפשט. בנוסף, ביום השרפה נשבה רוח צפונית חזקה שתרמה להתפשטותה. 1,687 מבנים חרבו בשרפה ומהם 1,287 מבני מגורים, 13 בתי כנסת ובתוכם גווילי תנ"ך נדירים שהובאו על ידי מגורשי ספרד, 2 ספריות גדולות ובהן כתבים נדירים שהיו בבעלות משפחות הנכבדים גֶרוֹן ובכמוה"ר 4 מסגדים, 8 כנסיות, ועוד מאות חנויות וטברנות.

## תוצאות השרפה
לאחר השרפה הוקמו כ-30 בתי תפילה ארעיים בעיר, על פי רוב בחצרות בתיהן של משפחות אמידות. בעקבות החורבן שנפל על הקהילה היהודית, הוחלט להקים בית כנסת מרכזי במקום 13 בתי הכנסת שחרבו. הסולטאן עבדול חמיד השני הוציא פירמן מיוחד שאישר את בניית המבנה. ב-1907 החלה הבנייה וב-1909 נחנך בית הכנסת הגדול באדירנה. הוקמה יחידת כיבוי אש מקרב בני הקהילה היהודית. במקביל, החלה הגירה של משפחות רבות לבולגריה וליוון. בבולגריה התיישבו עשרות משפחות באזור שכונה רומליה המזרחית, בעיקר בפלובדיב. נזק רב נגרם גם לבתי וחנויות תושבים ממוצא יווני ונרשמה הגירה לאיי הנסיכים וליוון גופא.

## ביאורים

## הערות שוליים

קטגוריה:אדירנה
קטגוריה:יהדות טורקיה
קטגוריה:האימפריה העות'מאנית: היסטוריה
קטגוריה:אירופה: שרפות
תומאס אבריל

**תומאס אבריל** (באנגלית: **Thomas Ebrill**, לעיתים מאוית גם **Abrill**) היה סוחר בריטי, שבין השנים 1826–1842 עבד עם הספינות Minerva, Star ו-Amphitrite באוקיינוס השקט וידוע בזכות גילויו של קבוצת אקטון.

## ביוגרפיה
ראשית חייו של אבריל אינם ידועים. הוא התגורר בטהיטי בשנת 1820 יחד עם גיסו סמואל פינדר הנרי, איתו היה לו מטע קני סוכר. מסעות המסחר וההובלה הרבים שלו לקחו אותו לרחבי פולינזיה, אך גם לסידני באוסטרליה וולפראיסו בצ'ילה. בין השנים 1832–1839 ניהל חוות פנינים באיי גמבייה, אך בשנת 1833 גילה את קבוצת אקטון בזמן שהיה קפטן ה-Amphitrite. בשנת 1839 הוא נחלץ לעזרתו של הקפטן הצרפתי סיריל פייר תאודור לפלס שהיה תקוע על שונית טהיטי. ב-1 בנובמבר 1842 באי פיינס, קלדוניה החדשה, אבריל וצוותו נפלו קורבן להתקפה של המלנזיים, שם נבזזה ונשרפה ספינתו.

## לקריאה נוספת
* O'Reilly, Patrick: Tahitiens: *répertoire bio-bibliographique de la French Polynesia; supplément*, Paris: Musée de l'Homme, 1966 (Publications de la Société des Océanistes; 17)
* Dunmore, John: *Who's who in Pacific navigation*, Carlton, Vic. Melbourne Univ. Press, 1992, pp. 95

## הערות שוליים

קטגוריה:סוחרים
קטגוריה:בריטים במאה ה-19
קטגוריה:בריטים שנפטרו ב-1842
קבוצת אקטון

שמאל|ממוזער|300px|מפה של קבוצת אקטון
**קבוצת אקטון** (בצרפתית: **Groupe Actéon**, באנגלית: **Acteon Group**) היא תת-קבוצה מבודדת ובלתי מיושבת, הנמצאת בדרום המזרח הרחוק של קבוצת אטול טואמוטו בפולינזיה הצרפתית. תת-קבוצה זו ממוקמת כ-1,400 קילומטרים דרום-מזרחית לטהיטי בקו רוחב: 21° 17' 60 S, קו אורך: 136° 29' W.

## אטולים
קבוצת אקטון כוללת ארבעה אטולים בגודל קטן יחסית:
* מאטוריוואבו
* טנאררו
* טנארונגה
* וואהנגה

באף אחד מהאיים באטולים אלה אין תושבים קבועים.

## היסטוריה
האירופי המתועד הראשון שראה את קבוצת אקטון היה פדרו פרננדש דה קיירוש ב-5 בפברואר 1606. הוא תיאר את הקבוצה כ"ארבעה אטולים עטורי דקלי קוקוס". בכתבים השונים של חברים אחרים במשלחת ספרדית זו, המתארים את המסע, הוצגו האיים כ-"Las Cuatro Coronadas" (ארבעת העטורים), "Las Cuatro Hermanas" (ארבע האחיות),"Las Virgenes" (הבתולות) או "Las Anegadas" (האלה המוצפים).

הגילוי המחודש של קבוצת אקטון מזוהה עם תומאס אבריל, קפטן ספינת המסחר הטהיטית Amphitrite, שגילה את האיים הללו בשנת 1833. עם זאת, הם נצפו ב-14 במרץ 1828 על ידי האספן וחובב הטבע הבריטי יוּ קאמינג  בספינתו *Discoverer*, שהושטה בידי קפטן סמואל גרימווד.

שמם ניתן להם כעבור ארבע שנים, ב-1837, על ידי לורד אדוארד ראסל – מפקד ה-HMS Acteon – על שם ספינתו. בשנת 1983 אטולים אלה הוכו על ידי ציקלון.

## מינהל
מבחינה אדמיניסטרטיבית ארבעת האטולים של קבוצת אקטון שייכים לקומונה גמבייה.

## קישורים חיצוניים

* שימור האי: פרויקט השיקום של אקטון וגמבייה

## הערות שוליים

קטגוריה:אטולים באוקיינוס השקט
קטגוריה:פולינזיה הצרפתית: גאוגרפיה
פונגסאלי

**פונגסאלי** (באנגלית: **Phongsali**, בלאית: **ຜົ້ງສາລີ**) היא בירת מחוז פונגסאלי, לאוס . זוהי בירת המחוז הצפונית ביותר בלאוס, בזמן שאטופו בדרום היא הבירה הדרומית ביותר בלאוס. פונגסאלי נמצאת במרחק 574 קילומטרים מהבירה ויינטיאן. העיירה מונה כ־8,161 תושבים נכון למפקד 2015. פונגסאלי היא העיירה הגבוהה ביותר בלאוס, היא שוכנת בגובה של 1,430 מטר על מורדות הר פו פא (1,625 מטר). בפונגסאלי טמפרטורות קיץ סביב 25–30 מעלות צלזיוס, עם גשם תכוף. בחורף, מנובמבר עד מרץ, קריר ושטוף שמש, עם טמפרטורות היום בין 10–18 מעלות צלזיוס. במרכז העיירה בתים הבנויים בסגנון יונאן עם חזיתות עץ מעוטרות. מטע תה עתיק, בן 400 שנה נמצא במרחק של כ־18 קילומטרים מהעיירה, בכפר באן קומן. שדה התעופה המשרת את פונגסאלי נמצא בבון נואה, במרחק של כ־44 קילומטרים מהעיירה, בדרך ההרית ומתפתלת. משך הנסיעה כשעה.

## היסטוריה
העיירה לא נהרסה במהלך מלחמת וייטנאם על ידי הפצצות של חיל האוויר האמריקאי בשונה מערים אחרות בצפון לאוס. על כן במרכז העיירה נשמרו בתים הבנויים בסגנון יונאן עם חזיתות עץ מעוטרות.

## דמוגרפיה
במפקד באוכלוסין לשנת 2015 מנתה אוכלוסיית העיירה 8,161 תושבים במפקד האוכלוסין לשנה 2005 מנתה העיירה 5,555 תושבים. מרבית התושבים הם בני הקבוצה האתנית האני.

## שפות
השפה העיקרית היא לאית. מאידך נמצא, בסקרים שנסקרו בשנים 1999, 2001, וב־2008, שתושבי המחוז מדברים בכ־27 שפות וניבים, שרובם נובעים מהשפות הסינית והתאית.

## כלכלה וחקלאות
החקלאות היא עמוד התווך של תושבי פונגסאלי. פונגסאלי היא שער הסחר העיקרי בין לאוס לסין. דרך פונגסאלי עוברות סחורות שלאוס מייצאת כגון עצים ומייבאת סוגי מוצרים מוגמרים. בפונגסאלי ישנן גם כמה חברות ייצור סיניות וגם השקעות זרות אחרות.

מטע תה בן 400 שנה נמצא במרחק של כ-18 קילומטרים מהעיירה, בכפר באן קומן. כמה מומחים לגידול תה טוענים שבמקום יש כמה מעצי התה העתיקים בעולם. מערכת השורשים הגדולה של העצים העתיקים האלה משתרעת עמוק באדמה העשירה במינרלים ומעניקה ל"תה הפונגסאלי " ארומה וטעם מובהקים.

## אַקלִים
לפונגסאלי אקלים הר-סובטרופי (סיווג אקלים של קופן : *Cwb*). הטמפרטורה השנתית הממוצעת ביום היא 23.4 מעלות צלזיוס וכמות המשקעים השנתית הממוצעת עומדת על 1,691 מ"מ.

## לקריאה נוספת


* Kingsadā, Thō̜ngphet, and Tadahiko Shintani. 1999 *Basic Vocabularies of the Languages Spoken in Phongxaly, Lao P.D.R.* Tokyo: Institute for the Study of Languages and Cultures of Asia and Africa (ILCAA).
* Shintani, Tadahiko, Ryuichi Kosaka, and Takashi Kato. 2001. *Linguistic Survey of Phongxaly, Lao P.D.R.* Tokyo: Institute for the Study of Languages and Cultures of Asia and Africa (ILCAA).
* Kato, Takashi. 2008. *Linguistic Survey of Tibeto-Burman languages in Lao P.D.R.* Tokyo: Institute for the Study of Languages and Cultures of Asia and Africa (ILCAA).


## קישורים חיצוניים

* 
* 

## הערות שוליים

קטגוריה:לאוס: ערים
קטגוריה:לאוס: דמוגרפיה
טנאררו

שמאל|ממוזער|300x300 פיקסלים| מפת אטול טנאררו
**טנאררו** (באנגלית: **Tenararo**) הוא האטול הקטן ביותר בקבוצת אקטון בחלק הדרום-מזרחי של איי טואמוטו בפולינזיה הצרפתית. האטול, מבחינה אדמיניסטרטיבית, הוא חלק מאיי גמבייה. הוא לא מיושב.

## גאוגרפיה
טנאררו ממוקם 6 ק"מ מערבית לוואהנגה, האי הקרוב ביותר, 115 ק"מ מערבית לאיי גמבייה ו-1,370 דרום מזרחית לטהיטי. זהו אטול מעגלי עם שטח קרקע של 1.6 קמ"ר ושטח לגונה של 2 קמ"ר. לאטול מנחת בצד הצפון-מערבי בין הסלעים הקטנים שמקיפים את השונית. אין כניסה ללגונה.

## היסטוריה
התצפית המתועדת הראשונה של אטול זה נעשתה במהלך המסע הספרדי של הנווט הפורטוגלי פדרו פרננדש דה קיירוש ב-5 בפברואר 1606 בשם Las Cuatro Coronadas ("ארבעת העטורים"), עם זאת, תצפיות אלה לא תועדו במלואן. ככזו, הגישה החד-משמעית הראשונה לאי נעשתה ב-14 במרץ 1828 על ידי החוקר יו קאמינג באונייתו ה-Discoverer שהנהיג סמואל גרימווד. הביקור הבא היה בשנת 1833 על ידי הנווט תומאס אבריל על ספינת הסוחר שלו Amphitrite ושוב בשנת 1837 על ידי לורד אדוארד ראסל, מפקד ה-HMS Actaeon, השם שניתן לקבוצה. בעבר הוא היה בבעלות אדם בשם קפטן ניקולס, אך הוא נפדה בשנת 1934.

במאה ה-19, הפך טנאררו לטריטוריה צרפתית, עם אוכלוסייה של כ-20 אנשים אבוריג'ינים בשנת 1850.

## פלורה ופאונה
האטול הוא בית גידול חשוב עבור מינים רבים בסכנת הכחדה. על האי חיים מינים כמו יונת הקרקע הפולינזית (שנותרו בה פחות מ-120 פריטים בטבע), יונת פירות אטול, ביצנית פולינזית, חרמשון טהיטי ויסעורון מרפי. האטול נקי מטורפי יונקים שהוכנסו אליו, מה שהופך אותו לבית גידול חיוני לשמירה.

## ראו גם
* מאטוריוואבו
* טנארונגה
* וואהנגה
* קבוצת אקטון
* אי בודד

## לקריאה נוספת
* *Sailing Directions, Pub 126, "Pacific Islands" NIMA 2002*; page-12

## קישורים חיצוניים

* רשימת אטולים 

## הערות שוליים

קטגוריה:אטולים באוקיינוס השקט
קטגוריה:פולינזיה הצרפתית: גאוגרפיה
קטגוריה:צרפת: איים לא מיושבים
מאטוריוואבו

שמאל|ממוזער|300x300 פיקסלים| מפת אטול מאטוריוואבו.
**מאטוריוואבו**, או **מאטורי-וואבו** (באנגלית: **Matureivavao** או **Maturei-vavao**) הוא אטול לא מיושב בקבוצת אקטון בחלק הדרום-מזרחי של איי טואמוטו. זהו האטול הגדול ביותר בתוך קבוצת אקטון, וכמו אחרים בקבוצה זו, מבחינה אדמיניסטרטיבית, הוא חלק מהקומונה של איי גמבייה.

## גאוגרפיה
מאטוריוואבו הוא באורך של כ-6.6 ק"מ בכיוון צפון צפון מערב-דרום דרום מזרח ובעל רוחב של כ-4.6 ק"מ. יש לו שטח אדמה של 2.5 קמ"ר ושטח לגונה של 18 קמ"ר. הוא ממוקם 16 ק"מ דרום-מזרחית לטנארונגה ו-1,390 ק"מ מטהיטי. האטול גבוה מספיק כדי להיראות מרחוק ניכר. הוא נראה כחוף חולי, המגובה בקו ירוק כהה. במזג אוויר גרוע, לפעמים הים נשטף מעל השונית. אין כניסה ללגונה.

בחלק מהמפות מופיע אטול זה גם כ"מלבורן".

## היסטוריה
התצפית המתועדת הראשונה של אטול זה נעשתה במהלך המסע הספרדי של הנווט הפורטוגלי פדרו פרננדש דה קיירוש ב-5 בפברואר 1606 בשם Las Cuatro Coronadas ("ארבעת העטורים"), עם זאת, תצפיות אלה לא תועדו במלואן. ככזו, הגישה החד-משמעית הראשונה לאי נעשתה ב-14 במרץ 1828 על ידי החוקר יו קאמינג באונייתו ה-Discoverer שהנהיג סמואל גרימווד. הביקור הבא היה בשנת 1833 על ידי הנווט תומאס אבריל על ספינת הסוחר שלו Amphitrite ושוב בשנת 1837 על ידי לורד אדוארד ראסל, מפקד ה-HMS Actaeon, השם שניתן לקבוצה. בעבר הוא היה בבעלות אדם בשם קפטן ניקולס, אך הוא נפדה בשנת 1934.

## פלורה ופאונה
אחרי ההוריקן ב-1983, מאטוריוואבו נשתל מחדש לחלוטין באלפי עצי קוקוס. באטול שוכנים מגוון של ירבוזיים כולל הסוג Achyranthes aspera var. velutina. זהו גם אחד האטולים המעטים בהם מעולם לא היו חולדות.

## ראו גם
* טנאררו
* טנארונגה
* וואהנגה
* קבוצת אקטון
* אי בודד

## לקריאה נוספת
* *Sailing Directions, Pub 126, "Pacific Islands" NIMA 2002*; page-12

## קישורים חיצוניים

* רשימת אטולים 

## הערות שוליים

קטגוריה:אטולים באוקיינוס השקט
קטגוריה:פולינזיה הצרפתית: גאוגרפיה
קטגוריה:צרפת: איים לא מיושבים
קצין ביטחון

**קצין ביטחון** (בראשי תיבות: **קב"ט**) הוא אדם הממונה על האבטחה (כולל אבטחה אזרחית) הפיזית של ארגון מסוים, כגון יישוב או תאגיד. קצין הביטחון ממונה על מימוש נוהלי האבטחה שנקבעו לארגון, ולעיתים גם על גיבוש נהלים אלה, על רכישה ותחזוקה של אמצעי אבטחה, כגון גדרות, ועל הפעלתם של שומרים המפקחים על כניסה למתקני הארגון ויציאה מהם.

## סמכויות התפקיד וטיפול בסיכונים
קצין הביטחון מטפל בסיכונים לרכוש הארגון, ולעיתים גם לאבטחתם של אישים בארגון הזקוקים לשמירה אישית. קצין הביטחון מטפל בסיכוני אבטחה חיצוניים, כגון פורצים או מחבלים שעלולים לחדור למתקני הארגון, וגם בסיכוני אבטחה פנימיים, כגון עובדים שעלולים לגנוב מתוצרת המפעל או מרכושו. מקובלת הפרדה בין תפקידו של קצין הביטחון, שממונה על האבטחה הפיזית, לתפקידו של קצין אבטחת מידע, האחראי למניעה של פרצות נתונים וזליגות מידע מהארגון, אך מתקיים שיתוף פעולה בין השניים, משום שמניעת זליגת מידע כוללת גם אבטחה פיזית של מחשבי הארגון.

קצין הביטחון ממונה על הקשר שבין הארגון לבין גורמי אבטחה, כגון צבא, משטרה וחברות שמירה.

## הכשרה לתפקיד
הכשרה של קציני ביטחון נעשית בקורסים המיועדים לכך, ולעיתים ניתן תפקיד זה לבעלי עבר ביטחוני כקצינים בצבא או במשטרה.

בישראל מחייב חוק להסדרת הביטחון בגופים ציבוריים מינוי של קצין ביטחון בארגונים המפורטים בחוק, בהם משרדי הממשלה, חברות תעופה, חברות אנרגיה, אוניברסיטאות ורבים אחרים. החוק מפרט את הכישורים וההכשרה הנדרשים למילוי תפקיד זה.

## קישורים חיצוניים
* קצין ביטחון, באתר המוסד לבטיחות ולגיהות

## הערות שוליים

קטגוריה:אבטחה
קטגוריה:מקצועות
פורשים בסטייל (סרט, 1979)

**פורשים בסטייל** (באנגלית: **Going in Style**) הוא סרט קולנוע אמריקאי מסוגת סרט שוד משנת 1979, בבימויו של מרטין ברסט, עם ג'ורג' ברנס, ארט קרני ולי סטרסברג בתפקידים הראשיים.

העלילה היא על שלושה קשישים חברים ששודדים בנק כדי להכניס עניין בחייהם המשעממים.

ב-2017 הופק רימייק על בסיס הסרט הזה בכיכובם של מורגן פרימן, מייקל קיין ואלן ארקין.

## תקציר העלילה
ג'ו (ג'ורג' ברנס), אל (ארט קרני) ווילי (לי סטרסברג) הם קשישים שגרים ביחד בדירה קטנה במנהטן ומתקיימים על הקצבה החודשית של הביטוח הסוציאלי אותה הם מקבלים בבנק, פעם בחודש. את זמנם הם מבלים בשיחות על ספסל בפארק ובוויכוחים אין סופיים על ההוצאות הכספיות שלהם וניהול משק הבית.

כשהם מגיעים לבנק לקבל את הקצבה, מתבונן ג'ו בשליח שמביא שטרות כסף לבנק ונרקמת במוחו מזימה איך להכניס עניין בחיים המשעממים. הוא מציע לחבריו לשדוד את הבנק הזה ולעשות חיים עם הכסף. חבריו נרתעים אבל לבסוף הם מסכימים.

ארט יודע שלאחיינו פיט (צ'ארלס הלאהאן) יש במרתף אוסף של אקדחים ותחמושת. הוא מגיע לשם "ביקור ידידותי" ובאפשרות הראשונה הוא חומק למרתף ולוקח שלושה אקדחים ותחמושת. בבית הם מכניסים את הקליעים לאקדחים המתאימים. הם מצטיידים במשקפיים המסתירות את זהותם ונכנסים לבנק. בתחילה מתייחסים אליהם בזלזול אבל לאחר שג'ו יורה ופוגע בשעון הגדול מבינים הפקידים שזה באמת שוד ותוך זמן קצר נאסף הכסף והם נמלטים במונית שמחכה להם.

בדירה הם סופרים את הכסף – 35,000 דולר. וילי נרגש מאוד ולמחרת בפארק הוא מתמוטט ומת מהתקף לב. הם מחליטים לתת לפיט 25,000 דולר "מכספי ביטוח החיים של וילי".

ג'ו מציע לאל לטוס ללאס ווגאס להמר שם ו"לעשות חיים". הם נכנסים לקזינו ומתחילים לשחק ב"קוביות" . ג'ו מהמר ואל זורק את הקוביות. במשך הערב הם מצליחים להרוויח 70,000 דולר. מחשש שישדדו אותם הם ממהרים לחזור לניו יורק אבל אל מת בשנתו בגלל המתח שהיה בו.

ג'ו מגיע לפיט ונותן לו את כל הכסף שהרוויחו בתנאי שיחביא אותו ולא יגלה זאת לאף אחד. כעבור זמן קצר נעצר ג'ו אך לא מגלה לשוטרים היכן הכסף. פיט מבקר אותו במעצר וג'ו אומר לו כי דווקא עכשיו טוב לו. כולם דואגים לו ומשוחחים אותו והוא אינו בודד.

## צוות השחקנים

## קישורים חיצוניים

* פורשים בסטייל (1979), באתר TCM
* קדימון לפורשים בסטייל (1979), באתר יוטיוב
* סצנת השוד בבנק, באתר יוטיוב

קטגוריה:סרטי 1979
קטגוריה:סרטים באנגלית
קטגוריה:סרטי קומדיית פשע
קטגוריה:סרטי פשע אמריקאיים
קטגוריה:סרטי חבר'ה
קטגוריה:סרטי האחים וורנר
קטגוריה:זקנה בקולנוע
קטגוריה:סרטי קומדיה אמריקאיים
קטגוריה:סרטי העוסקים במעשי שוד
קטגוריה:סרטים על מוות
קווינטון ארון

**קווינטון אהרון** (באנגלית: **Quinton Aaron**; נולד ב-15 באוגוסט 1984) הוא שחקן אמריקאי. הוא ערך את הופעת הבכורה שלו בסרט "קדימה, תריץ אחורה" בבימויה של מישל גונדרי. התפקיד הראשי הראשון שלו היה כשגילם את שחקן הפוטבול האמריקאי מייקל אוה'ר בסרט הקולנוע "הזדמנות שנייה" משנת 2009.

## ראשית חייו
ארון נולד בברונקס, ניו יורק, אך עבר לאוגוסטה, ג'ורג'יה לאחר בית הספר היסודי.

## קריירה
ארון ערך את הופעת הבכורה שלו בסרט הקולנוע "קדימה, תריץ אחורה" של מישל גונדרי, בכיכובם של מוס דף וג'ק בלאק. הוא שיחק יחד בסרט קצר בשם "מר ברוקלין" עם אל תומפסון, בבימויו של ג'ייסון סוקולוף.

ארון הופיע בשני פרקים של סדרת הטלוויזיה "חוק וסדר" (עונה 17, פרק "בלינג" כשומר ראש ובפרק "נפילה" כסדרן).

תפקידו הראשי הראשון היה כשגילם את שחקן הפוטבול מייקל אוה'ר, לצד סנדרה בולוק וטים מקגרו בסרט "הזדמנות שנייה", שהוקרן לראשונה ב-20 בנובמבר 2009. בבימויו של ג'ון לי הנקוק, הסרט מבוסס על ספרו של מייקל לואיס "The Blind Side Evolution of a Game" משנת 2006, המציג את סיפורו האמיתי של אוה'ר. ארון נבחן לתפקיד לאחר שאמו ראתה מודעה על האודישנים ברשת. הוא היה אחד מהמועמדים הסופיים, והוא הוטס ללוס אנג'לס לאודישן הסופי. לא בטוח אם הוא הצליח, הוא הושיט יד לכיסו בדרך לדלת ושלף כרטיס ואמר לבמאי ג'ון לי הנקוק שהוא יודע שזו תהיה הזדמנות גדולה עבורו לקבל את התפקיד, אבל שהוא ישמח לקבל עבודה כמאבטח אם לא יתקבל. ארון זכה בתפקיד.

ב־24 במרץ 2010, ארון כיכב עם ג'יל סקוט בפרק של "חוק וסדר: מדור מיוחד". ב-4 באפריל 2011 התארח ארון בפרק גמר העונה של סדרת הטלוויזיה "החוק של הארייט", סדרה בה מככבת קתי בייטס ששיחקה לצידו בסרט "הזדמנות שנייה".

בשנת 2015 הצטלם ארון לסרט הקצר "Busy Day" באלבקרקי, ניו מקסיקו.

בשנת 2018 שיחק במותחן "Worthless" לצדה של טארה ריד.

בשנת 2023, ארון הוציא את הסינגל הראשון שלו "Lead with Love"

## שפילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:שחקני קולנוע וטלוויזיה אמריקאים
קטגוריה:הברונקס: אישים
קטגוריה:אמריקאים שנולדו ב-1984
ג'יימס מיור אולד

**ג'יימס מיור אולד** (באנגלית: **James Muir Auld**; 19 ביוני 1879 – 8 ביוני 1942) היה אמן וצייר אוסטרלי.

## ביוגרפיה

### ראשית חייו
ג'יימס מיור אולד נולד ב, ניו סאות' ויילס, בנם השלישי של הכומר ג'ון אולד ורעייתו, ג'ורג'ינה לבית מיור. ג'יימס אולד למד בבית הספר הציבורי באשפילד ואחר כך בבית הספר בסידני. הוא עבד כפקיד במועצת הרובע אשפילד ונרשם לשיעורי לילה בציור בבית הספר הטכני באשפילד. הוא בילה בציור ושרטוט של חופי הים של נמל סידני.

### קריירה אמנותית
אולד למד אצל ג'יי ס' וטקינס וג'וליאן אשטון והחל להציג ב בסביבות 1906. הוא תרם רישומים בשחור לבן לעיתונים בסידני. בשנת 1909 נסע ללונדון ללמוד מעבודתם של ציירים אנגלים. בלונדון קיבל עבודה במגזנים שונים. כשחזר לאוסטרליה בסביבות 1911, עבד בסידני בציור נופים בנושאי דיוקן ועשה כמה פורטרטים.

ב־1 ביולי 1914 התחתן אולד עם מגי קייט קיין, לבית בל. בשנת 1917 נקנה הציור "האגרטל השבור" על ידי . בערך בתקופה זו הם רכשו גם דיוקן של המשורר .

הוא הצטרף לאגודת האמנים בסידני בסביבות 1920 והציג איתה לעיתים קרובות. בשנות העשרים של המאה העשרים הצטרף למשרד , "סמית ויוליוס", ואייר כמה ספרים.

לקראת סוף חייו בילה אולד 11 שנים ב, ניו סאות' ויילס, והתגורר לבדו. נראה שהנוף שמסביב לא היה מעורר השראה, אך עבודתו בתקופה זו הייתה במיטבה. ציור "בוקר חורפי" זיכה אותו ב בשנת 1935. לאולד נערכו שלוש תערוכות יחיד בגלריות מקווארי, סידני, בשנים 1928, 1936 ו-1938, והוא הציג גם בלונדון ובפריז. הוא היה חבר מייסד של  בשנת 1938.

## מוות ומורשת
אולד נפטר משחפת ב־8 ביוני 1942, הותיר אחריו בת. הוא היה צייר מסורתי שלא הרשה לעצמו להצטרף לתנועות השונות שקמו באמנות בין שתי המלחמות. הייתה לו צביעה טובה והוא התעניין במיוחד בהשפעות של האווירה ואור השמש, אותם ביטא בחיוניות רבה. הוא מיוצג בגלריה לאמנות של ניו סאות' ויילס, סידני, בגלריה לאמנות של אוסטרליה הדרומית, אדלייד, ב, בריזבן וב, צפון סידני.

## גלריה

File:James Muir Auld Winter Morning.jpg|בוקר חורפי, 1935
File:Auld-Manly.jpg|עיירה, 1919
File:Auld-Bullock.jpg| חווה, לפני 1942
File:Auld-Seaside.jpg|בחוף הים, 1923


## קישורים חיצוניים

## הערות שוליים

קטגוריה:ציירים אוסטרלים
קטגוריה:ילידי 1879
קטגוריה:אוסטרלים שנולדו במאה ה-19
קטגוריה:אוסטרלים שנפטרו ב-1942
ארצ'י רנו

**ארצ'י ג'יימס בייל** (באנגלית: **Archie Renaux**; נולד ב-22 בנובמבר 1997), המכונה **ארצ'י רנו**, הוא שחקן ודוגמן אנגלי.

## ביוגרפיה
רנו נולד בשכונה קינגסטון על התמזה  בלונדון רבתי, אנגליה. יש לו שתי אחיות ואח. ארצ'י למד בבית הספר "ריצ'רד צ'אלונר" לפני שהמשיך ללמוד בבית הספר אנסין לדרמה בלונדון. הוא עזב את עבודתו כדי להיות שחקן.

## קריירה
רנו החל את דרכו בדוגמנות. הוא דגמן עבור המותגים טופמן, נסיר מזהר, מוס ברוס, גיי טיימס, והופיע על המסלול בשבוע האופנה לגברים.

בשנת 2017 לוהק לסרט הדיסטופי "אפס". הוא ערך את הופעת הבכורה שלו בטלוויזיה בתפקיד אורח בשירות ההזרמה אמזון פריים בסדרת הטלוויזיה "האנה".

את תפקיד הטלוויזיה הגדול הראשון שלו קיבל בשנת 2019 במיני-סדרה "גולד דיגר". לרנו תפקידים רבים, בין היתר בסרטים "מורביוס" ו-"הנוסעים" ("Voyagers"). באוקטובר 2019 פורסם כי רנו יגלם את מלין "מאל" אורצ'ב בסדרת הטלוויזיה בהפקת שירות ההזרמה נטפליקס, "צל ועצם".

בדצמבר 2021 לוהק רנו לצד דרו סטארקי והשחקנית ג'וזפין לנגפורד לתפקיד בסרט הקולנוע "The Other Zoey".

בשנת 2024 שיחק בסרטים "משודרג" ו"הנוסע השמיני: רומולוס".

## חיים אישיים
רנו הודיע באמצעות פוסט באינסטגרם ביוני 2020 שהוא וחברתו אנני מצפים לילד. בתם נולדה ב־15 באוקטובר 2020.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה אנגלים
קטגוריה:דוגמנים בריטים
קטגוריה:אנגלים שנולדו ב-1997
מפלצות בע"מ בעבודה

**מפלצות בע"מ בעבודה** (באנגלית: **Monsters at Work**) היא סדרת טלוויזיה אמריקאית בהנפשה ממוחשבת, שנוצרה על ידי פיט דוקטר. הסדרה מהווה ספין אוף לסרט ההנפשה "מפלצות בע"מ", שעלה לראשונה לאקרנים בשנת 2001. לסדרה הופקו שתי עונות, כאשר כל אחת כוללת עשרה פרקים באורך 21 דקות.

העונה הראשונה הופצה במקור בשירות הזרמת המדיה "דיסני+", החל מ-7 ביולי 2021 עד 1 בספטמבר של אותה שנה. בישראל כל עונתה הראשונה של הסדרה הופצה בשירות עם השקתו בארץ ב-16 ביוני 2022. לכבוד פורים, העונה הראשונה שודרה בערוץ דיסני ישראל החל מ-24 במרץ 2024 עד 18 באפריל של אותה שנה.

העונה השנייה של הסדרה שודרה במקור בערוץ דיסני החל מ-5 באפריל 2024 עד 4 במאי של אותה שנה, כאשר יום למחרת היא עלתה במלואה ל"דיסני+". בישראל העונה השנייה משודרת בערוץ דיסני החל מ-19 במאי 2024 והסתיימה ב-27 ביוני של אותה השנה.

## תקציר העלילה
הסדרה מתרחשת מיד לאחר אירועי הסרט "מפלצות בע"מ". בעיר מפלצופוליס נוצרת אנרגיה חשמלית באמצעות קול צחוק. טיילור טאסקמון, בוגר מכללת המפלצות, עובד בתור מכונאי בצוות המתקנים, וחולם לעבוד יחד עם הגיבורים שלו מייק ווזאבסקי וג'יימס פ. סאליבן.

## שידור

## פרקים

### עונה 1

### עונה 2

## הדמויות
***טיילור טאסקמון** - מכונאי בצוות המתקנים של מפלצות בע"מ.
***ואל ליטל** - חברתו הטובה של טיילור.
***פריץ** - הבוס של טיילור.
***דנקן** - שרברב, אשר מנסה להרוויח תועלת בכל הזדמנות שהוא מנצל.
***ג'יימס פ. סאליבן** - מנכ"ל חברת מפלצות בע"מ, חברו הטוב ביותר של מייק.
***מייק ווזאבסקי** - חברו הטוב ושותפו של סאלי.
***סיליה מיי** - המזכירה הראשית בחברת מפלצות בע"מ. חברתו של מייק.
***רוז** - סוכנת סמויה, והיא ראש "הסוכנות לאיתור ילדים". עבדה בתור מזכירה במסווה.
***רוזה** - אחותה התאומה של רוז שמשתלטת על העבודה הישנה של רוז.
***יטי** - מפלצת שגורשה בעבר להרי ההימלאיה.
***סמיטי ונידלמן**  - שני עובדים במפלצות בע"מ.
***מילי טאסקמון** - אמו של טיילור.
***גברת פלינט** - מפלצת שמנהלת את חדר הסימולציה בסדרה.

## מדבבים
הדיבוב העברי בוים על ידי תמי ברק ומייה קדוש, והופק על ידי עדי וולוצקי.

בדיבוב העברי השתתפו גם: ערן מור, גדי לוי, שירלי לילו, תמי ברק ואורי זלצמן.

## הפקה
ג'ון גודמן ובילי קריסטל יחזרו לדבב את דמויותיהם המקוריות בסדרה יחד עם מדבבים חוזרים, ביניהם ג'ון ראטזנברגר, ג'ניפר טילי ובוב פיטרסון, ומדבבים חדשים, ביניהם בן פלדמן, קלי מרי טראן, הנרי וינקלר, לוקאס נף, אלנה אובך, סטיבן סטנטון ועיישה טיילר. בפברואר 2020, נודע כי ההקלטות לדיבוב הסדרה החלו וסטיבן ג'יי אנדרסון יהיה אחד מהבמאים של הסדרה. במרץ 2021 נודע כי מינדי קלינג ובוני האנט יצטרפו למדבבי הסדרה, בעוד קלינג תחליף את טראן בדמותה.

## הפצה
הסדרה עלתה לשידור ב-2 ביולי 2021 בשירות הזרמת המדיה "דיסני+".

## קישורים חיצוניים

* 

## הערות שוליים

קטגוריה:סדרות טלוויזיה המבוססות על סרטים
קטגוריה:סדרות הנפשה ממוחשבת
קטגוריה:סדרות הנפשה אמריקאיות
קטגוריה:דיסני+: תוכניות וסדרות
קטגוריה:מפלצות בע"מ
קטגוריה:סדרות טלוויזיה אמריקאיות שעלו לשידור בשנת 2021
וואהנגה

ממוזער|300x300 פיקסלים| מפהת וואהנגה
**וואהנגה** (באנגלית: **Vahanga**) הוא אטול קטן ולא מיושב, המהווה חלק מקבוצת אקטון שבארכיפלג טואמוטו, הפולינזיה הצרפתית, ואשר שייך לאיי גמבייה.

## גאוגרפיה
וואהנגה ממוקם 9 ק"מ מערבית לטנארונגה ו-1362 ק"מ דרום-מזרחית לטהיטי. זהו אטול מעגלי בקוטר של 3.6 ק"מ, שטח אדמה של 3.8 קמ"ר ושטח כולל של 12.6 קמ"ר (כולל הלגונה). זהו אטול נמוך עם מנחת בצד הצפון-מערבי של האי ליד בית לבן, אך אין גישה ללגונה.

## היסטוריה
האזכור הראשון של אטול זה נעשית על ידי הנווט הפורטוגלי פדרו פרננדש דה קיירוש שצפה באיים ב-5 בפברואר 1606 וקרא להם בשם Las Cuatro Coronadas ("ארבעת העטורים"), אך תצפיתו לא תועדה במלואה. התיעוד הברור הראשון לגבי האי נעשה על ידי החוקר יו קאמינג  שביקר במקום באונייתו "Discoverer" בפיקוד הקברניט סמואל גרימווד. בשנת 1833 הגיע לאטול הנווט תומאס אבריל על ספינת הסוחר שלו "Amphitrite", ובשנת 1837 ביקר בו לורד אדוארד ראסל, מפקד ה-HMS Actaeon, השם שניתן לקבוצה. בעבר הוא היה בבעלות אדם בשם קפטן ניקולס, אך הוא נפדה בשנת 1934.

## פלורה ופאונה
וואהנגה מארח צמחייה המורכבת מעצי קוקוס, פורטולקה צהובה, Cassytha filiformis, וירבוזיים כגון המין Achyranthes aspera var. velutina.

בשנת 2007, פרויקט אקולוגי שנערך על ידי אוניברסיטת אוקלנד והאגודה האורניתולוגית של פולינזיה נועד למגר את החולדות הפולינזיות בוואהנגה שהתיישבו באטול, להחזיר את האיזון למערכת האקולוגית התומכת במיני ציפורים כמו יונת הקרקע הפולינזית וביצנית פולינזית. מיזם קודם משנת 2000 נכשל במטרה זו.

## ראו גם
* מאטוריוואבו
* טנאררו
* טנארונגה
* קבוצת אקטון
* אי בודד

## לקריאה נוספת
* *Sailing Directions, Pub 126, "Pacific Islands" NIMA 2002*; page 12

## קישורים חיצוניים

* רשימת אטולים 

## הערות שוליים

קטגוריה:אטולים באוקיינוס השקט
קטגוריה:פולינזיה הצרפתית: גאוגרפיה
קטגוריה:צרפת: איים לא מיושבים
קיט יאנג

**כריסטופר ויליאם יאנג** (באנגלית: **Christopher William Young**; נולד ב-24 באוקטובר 1994) הוא שחקן תיאטרון, קולנוע וטלוויזיה אנגלי. הוא כיכב בתפקיד ג'ספר פאהי בסדרה של נטפליקס, "צל ועצם".

## ראשית חייו
יאנג נולד באוקספורד וגדל באבינגדון על התמזה. הוא ממוצא סקוטי ואוגנדי. יש לו שתי אחיות צעירות יותר, האנה ואוליביה. קיט למד בבית הספר אבינגדון בין השנים 2008-2013; הוא היה חבר במחלקת הסרטים באינגדון ושיחק את התפקיד הראשי בהפקה הבכורה של בית הספר 2012 במחזה "קנדיד" מאת וולטר.

הוא היה חבר בתיאטרון הנוער הלאומי. היו לו כמה תפקידים מינוריים והרכבים בילדותו, בין היתר בסרט הטלוויזיה "מלחמתו של וולטר" ובהפקות תיאטרון של סינדרלה באוקספורד.

הוא למד באקדמיה המלכותית לאמנות הדרמה, וסיים תואר ראשון במשחק בשנת 2017.

## קריירה
לאחר סיום לימודיו באקדמיה המלכותית לאמנות הדרמה, שיחק יאנג בתפקיד הראשי במחזה "הקברט יוצא הדופן של דוריאן גריי" בפסטיבל התיאטרון אנדרבלי בשנת 2017 בסאות' בנק. הוא הצטרף גם לסיבוב ההופעות בבריטניה של המחזה "הדבר האמיתי" בתפקיד בילי. בשנת 2018 הוא גילם את אוגוסטוס קיסר בהפקה של המחזה יוליוס קיסר בתיאטרון ברידג'. באותה שנה שיחק בהפקה של המחזה "אביבה של מיס ברודי". הוא גילם את מלקולם המחזה "מקבת'" בתיאטרון הגלוב.

יאנג ערך את הופעת הבכורה שלו בטלוויזיה בשנת 2019 עם תפקיד אורח בסדרת הטלוויזיה "Endeavour". הוא הופיע בסרט האימה הקצר "The Devil's Harmony". באביב והקיץ הוא שיחק את ליסנדר במחזה "חלום ליל קיץ" בתיאטרון ברידג' לצד גוונדלין כריסטי. התפקיד זיכה אותו במועמדות לפרס איאן צ'ארלסון.

באוקטובר 2019 פורסם כי יאנג יככב בתפקיד ג'ספר פאהי בסדרת נטפליקס "צל ועצם", עיבוד לסדרת ספרי הפנטזיה מאת לי ברדוגו.

ב-19 במרץ 2021 פורסם כי ישחק בתפקיד רפאל, בעיבוד של נטפליקס לספר הפנטזיה "בית הספר לטוב ולרע".

בשנת 2025 גילם את טוטלס בסדרה "הנוסע השמיני: כדור הארץ" ברשתות FX והולו שכתב וביים נואה האולי, בהתבסס על זיכיון "הנוסע השמיני". 

## פילמוגרפיה
### קולנוע

### טלוויזיה

### קליפים

### תיאטרון

## קישורים חיצוניים

## הערות שוליים

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:אנגלים ממוצא אוגנדי
קטגוריה:אנגלים ממוצא סקוטי
קטגוריה:בוגרי האקדמיה המלכותית לאמנות הדרמה
קטגוריה:אנגלים שנולדו ב-1994